Nu er Kjær chefen – Ekstra Bladet
USA 4 min. siden På fisketur i vildmarken: 'Her er vi sgu Home Alone' Politik 30 min. siden Jeg har også et ansvar for integrationen INTL. MusikNYT 26 min. siden Rocklegende fra AC/DC er død Dansk politik 22 min. siden LA-profil er blevet gift Inspiration 19 min. siden Varmende vintercocktails USA 4 min. siden På fisketur i vildmarken: 'Her er vi sgu Home Alone'
Tirsdag d. 27. nov. 2012 - kl. 07:24 0 0
Simon Kjær nyder tilliden fra sin træner
Kjær har fundet formen i Wolfsburg (Foto: AP)
Den brasilianske stopper Naldo står noteret for 200 Bundesligakampe, men det er hans danske stopperkollega, der er forsvarschefen.
Sådan ser den succesrige cheftræner, Lorenz-Günther Köstner, situationen hos Wolfsburg. Klubben har slået en kolbøtte, siden Köstner kom til og Felix Magath blev sparket ud.
Se også: Ny chef til Kjær og Kahlenberg
En af de største forandringer hos Köstner har været, at han har kaldt Simon Kjær ind i varmen. På fem uger er Simon Kjær groft sagt gået fra syndebuk til forsvarschef.
- Simon blev købt i Palermo som et af de absolut største forsvarstalenter i international fodbold til en ansvarsfuld position. Som ung spiller er det svært at tage lederrollen, når det ikke går godt for holdet, forklarer Lorenz-Günther Köstner og slår fast:
- Via sin erfaring i Roma er han modnet meget. Vores defensiv er stabiliseret meget de seneste uger, og det har Simon stor andel i, fastslår cheftræneren.
Simon Kjær erkender, han tager et større ansvar i dag. men det hænger i høj grad også sammen med den tillid, han har fået fra Köstner:
Se også: Kjær fik fuld spilletid i Wolfsburg-sejr
- Jeg har haft en god snak med Köstner. Han tager mig med på råd og lytter også til mine ideer. Det sætter jeg stor pris på, siger Simon Kjær til Ekstra Bladet.
Det har helt sikkert hjulpet på Simon Kjærs muligheder, at han i forvejen havde et godt forhold til den nye cheftræner, Lorenz-Günther, inden han overtog ansvaret.
- Jeg havde en periode på 14 dage, hvor jeg var nede at træne med andetholdet. Han må åbenbart kunne lide, hvad han har set. Jeg er i hvert fald meget glad for, at han viser mig den tillid nu, siger Simon Kjær og er stolt over udnævnelsen til forsvarschef:
- Det år, jeg havde i Rom, har betydet meget for min udvikling, ligesom den karruseltur, jeg har oplevet her i efteråret i Wolfsburg, har givet mig mental styrke. Jeg er i en situation nu, hvor jeg føler, jeg tager mere ansvar på banen, påpeger Kjær, der var på rundens hold i Kicker for tredje gang ud af fem mulige.